Նիկողոս Թահմիզյան

Նիկողոս Կիրակոսի Թահմիզյան (), հայ երաժշտագետ։ Արվեստագիտության դոկտոր (1980), պրոֆեսոր (1987): ՀԽՍՀ արվեստի վաստակավոր գործիչ (1984):

Կենսագրություն 
Նիկողոս Թահմիզյանը ծնվել է 1926 թվականի մայիսի 9-ին Աթենքում։ Սովորել է Կիպրոսի Մելքոնյան կրթական հաստատությունում։ 1946 թվականին հայրենադարձել է։ 1956 թվականին ավարտել է Երևանի կոնսերվատորիան։ 1960 թվականին ավարտել է Լենինգրադի կոնսերվատորիայի ասպիրանտուրան։ 1947-1956 թվականներին եղել է Երևանի օպերայի և բալետի թատրոնի նվագախմբի երաժիշտ, 1960-1990 թվականներին՝ Մատենադարանի գիտաշխատող։ 1972-1990 թվականներին դասավանդել է Երևանի Կոմիտասի անվան պետական կոնսերվատորիայում։

1990 թվականից բնակվել է ԱՄՆ-ում, 1995 թվականին ստացել է ԱՄՆ քաղաքացիություն։

Ուսումնասիրությունները վերաբերում են հայ երաժշտության պատմության, տեսության և գեղագիտության խնդիրներին։

Պարգևներ 
 Երաժշտագիտության պատվավոր դոկտոր, 1980, ԽՍՀՄ Գիտությունների ակադեմիա, Մոսկվա, ԽՍՀՄ
 ՀԽՍՀ արվեստի վաստակավոր գործիչ, 1984, Երևան
 Երևանի Կոմիտասի անվան պետական կոնսերվատորիայի պատվավոր պրոֆեսոր, 1987, Երևան

Երկեր 
 Ներսես Շնորհալին երգահան և երաժիշտ, Երևան, 1973։
 Մակար Եկմալյան։ Կյանքն ու ստեղծագործությունը, Երևան, 1981։
 Հայ երգի գոհարներ։ Ոսկեփորիկ։ Թահմիզյան, Նիկողոս Կիրակոսի, Երևան, «Սովետական գրող», 1982։
 Երաժշտությունը հին և միջնադարյան Հայաստանում։ Թահմիզյան Նիկողոս Կիրակոսի, Մատենադարան ՀԽՍՀ Մինիստրների խորհրդին առընթեր Մաշտոցի անվան հին ձեռագրերի ինստիտուտ, Երևան, «Սովետական գրող», 1982։
 Երաժշտական ստեղծագործության վերլուծություն։ Դասագիրք կոնսերվատորիայի ուսանողների համար, Դերոյան Նովալիս Վարազդատի, Թահմիզյան Նիկողոս Կիրակոսի, Երևան, «Լույս», 1985։
 Գրիգոր Նարեկացին և հայ երաժշտությունը 5-6-րդ դարեր, Երևան, 1985։
 Տաղեր և գանձեր։ Ներսես Շնորհալի, Քյոշկերյան Արմինե, Խաչատրյան Պ. Մ, Թահմիզյան Նիկողոս Կիրակոսի, Մատենադարան. Հայկական ԽՍՀ մինիստրների խորհրդին առընթեր Մաշտոցի անվան հին ձեռագրերի ինստիտուտ, Երևան, ՀԽՍՀ ԳԱԱ հրատարակչություն, 1987։
 Երաժշտական բացատրական բառարան։ Մելիք-Վրթանեսյան Կոնստատին Եփրեմի, Տոնյան Մարիամ Արշակի,, Թահմիզյան Նիկողոս Կիրակոսի, Երևան, «Խորհրդային գրող», 1989։
 Երաժշտությունը հայկական Կիլիկիայում։ Թահմիզյան Նիկողոս Կիրակոսի, Սամվելյան Լուիզա Օնիկի, «Գիտելիք» ընկերություն, ՀԽՍՀ, Երևան, «Գիտելիք», 1989։
 Կոմիտասը եւ հայ ժողովուրդի երաժշտական ժառանգութիւնը։ Թահմիզյան Նիկողոս Կիրակոսի, Փասատենա, «Դրազարկ», 1994։
 Հայ երգի գոհարներ։ Ոսկեփորիկ, Թահմիզյան Նիկողոս Կիրակոսի, Լոս Անճելըս, Ապրիլ, 1994։
 Սայեաթ-Նովան եւ հայ գուսանա-աշուղական երգ-երաժշտութիւնը։ Թահմիզյան Նիկողոս Կիրակոսի, Դրազարկ, 1995։
 Կարեւոր նկատողութիւններ Ալեքսանդր Սպենդիարեանի կեանքի եւ գործի մասին։ Թահմիզյան Նիկողոս Կիրակոսի, Փասատենա, «Դրազարկ», 1996։
 Կոմիտասը և հայ ժողովրդի երաժշտակաան ժառանգությունը, Փասադենա, 1995։ Փասատենա, «Դրազարկ», 1998։
 Արդի խազաբանութիուն, Փասադենա, 2003։
 Հայ վիպական երգեր։ Նոտաներ, Քոչարյան Արամ Կարապետի, Խուդաբաշյան Կարինե Էմանուելի, Թահմիզյան Նիկողոս Կիրակոսի, Մեհրաբյան Ժ, Սարգսյան Ն, ՀՀ Գիտությունների ազգային ակադեմիա, Արվեստի ինստիտուտ, ՀՀ Մշակույթի նախարարություն, Երևան, «Ամրոց գրուպ», 2012։

Ծանոթագրություններ 

Հայ երաժշտագետներ
Արվեստագիտության դոկտորներ
Հայ պրոֆեսորներ
ՀՀ արվեստի վաստակավոր գործիչներ
Երևանի Կոմիտասի անվան պետական կոնսերվատորիայի շրջանավարտներ
Հայ պատմաբաններ
Սանկտ Պետերբուրգի կոնսերվատորիայի շրջանավարտներ